དེ་ཡང་ཁོང་གིས་མཉམ་འབྲེལ་རྒྱལ་ཚོགས་ཀྱི་འགྲོ་བ་མིའི་ཐོབ་ཐང་ལྷན་ཁང་གི་ཚོགས་འདུ་ཐེངས་༣༧འི་ཐོག་རྒྱལ་སྤྱིའི་ནང་འགྲོ་བ་མིའི་ཐོབ་ཐང་གནས་སྟངས་སྐོར་སྙན་ཐོ་སྒྲོག་སྦྱང་སྐབས།ཁོང་གི་ལས་ཁུངས་སུ་རྒྱ་ནག་ནང་འགྲོ་བ་མིའི་ཐོབ་ཐང་གནས་བབས་སྐོར་ཛ་དྲག་གི་ཞུ་གཏུག་མུ་མཐུད་ནས་འབྱོར་བཞིན་པའི་ནང་རྒྱ་ནག་ནང་འགྲོ་བ་མིའི་ཐོབ་ཐང་སྲུང་སྐྱོབ་པ་དང་།ཁྲིམས་རྩོད་པ།ཁྲིམས་བཟོ་བ།དེབ་ཚོང་བ་དང་།བོད་མི།ཡུ་གུར་བ་སོགས་འཛིན་བཟུང་བཀག་ཉར་དང་།གར་སོང་ཆེད་དུ་གྱུར་པ།སྡུག་སྦྱོང་མནར་གཅོད་དང་མི་རིགས་དབྱེ་འབྱེད་སོགས་ཀྱི་བྱ་སྤྱོད་སྤེལ་གྱི་ཡོད་པར་བརྟེན་ནས་མི་མང་ཚོར་འཚོ་བའི་དཀའ་ངལ་དང་དྲང་བདེན་མེད་པ།ལྐོག་ཟ་རུལ་སུངས།ས་ཞིང་གཞུང་བཞེས་བཏང་བ།རིག་གཞུང་དང་ཆོས་ལུགས་སྐད་ཡིག་བཅས་དམ་བསྒྲགས་ཆེན་པོ་ཡོད་པའི་གནད་དོན་གསལ་གྱི་ཡོད་པ་གསུངས་འདུག